钦定古今图书集成/明伦汇编/闺媛典/第330卷 > 张亮则妻陈惠谦
## 钦定古今图书集成/明伦汇编/闺媛典/第330卷 > 张亮则妻陈惠谦

按《汉中士女志》：陈惠谦，成固人也。适张亮则，在扶风
官。下吏白，欲重禁严防以肃非。元修访于惠谦，惠谦
曰：“恢弘德教，养廉免耻，五刑三千，盖亦多矣，又何加
焉。”兄弟伯思学仙道，惠谦戒之曰：“君子疾没世而名
不称，不患年不长也。且夫神仙愚惑，如系风捕影，非
可得也。”伯思乃止。陈伯台称曰：“女尚书之后耳。”